ตามหากระเป๋า รับมือเรื่องกระเป๋าสตางค์ที่หาย ปกป้องอัตลักษณ์กับการเงินของคุณ
คุณเคยโมโหเพราะหารีโมทหรือกล่องขนมไม่เจอหรือเปล่า แล้วก็บันดาลโทสะขึ้นไปอีกเพราะดูเหมือนไม่มีใครในบ้านจะวางของให้ถูกต้องตามที่ควรวางเลย แต่ในที่สุดก็ต้องสงบอารมณ์ลงไปและนึกได้ว่าจริงๆ แล้วรีโมทหรือกล่องขนมมันก็อยู่ในที่ที่มันควรอยู่นั่นแหละ เพียงแต่คุณดันมองไม่เห็นมันเอง?  ยามที่เราลนลานเวลาทำอะไรหายสักอย่าง โดยเฉพาะถ้าเป็นของสำคัญอย่างกระเป๋าสตางค์ด้วยยิ่งแล้วใหญ่ เราจะสติแตกและแทบมองข้ามร่องรอยที่เห็นได้ชัด หรือกระทั่งของที่วางอยู่ตรงหน้าเราเองด้วยซ้ำ  หายใจเข้าลึกๆ สักหลายๆ หน แล้วพยายามทำใจให้โล่ง อย่ามัวแต่คิดกังวลกับปัญหาต่างๆ ที่ต้องเจอถ้ามันหายไปจริงๆ ให้คิดเน้นแต่กระเป๋า มันควรอยู่ที่ไหน และมันน่าจะอยู่ที่ไหนบ้าง แล้วลงมือค้นหา การหาครั้งแรกอาจทำตอนสติแตกเลยไร้ประโยชน์ ตอนนี้ที่พอจะสงบขึ้นได้บ้าง ให้เลือกจุดที่กระเป๋าควรอยู่ ในกระเป๋ากางเกงที่พาดอยู่บนเก้าอี้หรือเปล่า หรือบนโต๊ะข้างเตียง โต๊ะทำงาน แล้วลงมือหาให้ละเอียด ค้นบริเวณใกล้เคียงจุดนั้นด้วย พื้นรอบๆ โต๊ะข้างเตียง ลิ้นชักโต๊ะข้างๆ หรือกระเป๋ากางเกงช่องอื่นๆ เป็นต้น คิดถึงที่สุดท้ายที่คุณจำได้ว่ายังมีกระเป๋าติดตัว เช่น ตอนจ่ายเงินซื้อกาแฟ หรือหยิบขึ้นมาจากโต๊ะข้างเตียง เป็นต้น และตามรอยย้อนกลับไปจนถึงจุดที่นึกออกนั้น  หาตามเสื้อผ้าทุกตัวที่สวมใส่ในช่วงเวลานั้น และตรวจกระเป๋าเสื้อกางเกงให้ถี่ถ้วน ให้แน่ใจว่าตรวจพวกเสื้อคลุมหรือกระเป๋าถือด้วย การย้อนรอยกลับไปยังจุดเริ่มจำได้อาจช่วยฟื้นความจำให้คุณ ดังนั้น ให้ย้อนตามจริงอย่างละเอียดแม้มันจะดูไม่น่าเป็นที่ซึ่งคุณจะทำกระเป๋าหายเลยก็ตาม คิดดูว่ามีใครสักคนอาจเผลอ (โดยไม่ได้มีเจตนาร้าย) หยิบกระเป๋าสตางค์ของคุณไปหรือเปล่า อาจเป็นเด็กซนสักคน? เพื่อนที่ช่วยถือของให้? ลองติดต่อทุกคนที่มีสิทธิสัมผัสกระเป๋าของคุณ คุณเพิ่งไปร้านอาหาร โรงละคร ออฟฟิศ หรือกระทั่งบ้านเพื่อนบ้างหรือเปล่า โทรถามว่ามีใครเห็นกระเป๋าบ้างไหม  คุณอาจต้องอธิบายลักษณะของกระเป๋า การรู้ชื่อบนบัตรประชาชนหรือบัตรเครดิตนั้นน่าจะเพียงพอต่อการยืนยันว่ามันเป็นของคุณแล้ว แต่การสามารถให้รายละเอียดรูปคนในครอบครัวหรือบัตรสะสมแต้มร้านไอศกรีมก็ช่วยยืนยันได้ดีเหมือนกัน อย่าทึกทักเอาว่าทางร้านจะโทรกลับมาหาคุณถ้าพวกเขาพบกระเป๋า เขาอาจเก็บมันไว้ตรงส่วนของหายแล้วลืมไปเลย หรือบางที่อาจมีนโยบายไม่โทรด้วยเหตุผลเพื่อความเป็นส่วนตัว คือไม่ต้องการจะโทรไปบ้านลูกค้าถ้าไม่อนุญาต ขยายขอบเขตการค้นหาออกไปจากสถานที่ซึ่งกระเป๋าสตางค์น่าจะอยู่มากที่สุด เช่น ทั่วห้องนอนทั้งห้อง ทั่วชั้นบนของบ้านทั้งชั้น ทั่วบ้านทั้งหลัง  ตรวจดูบริเวณที่มีคนเข้าออกพลุกพล่านภายในบ้าน/ที่ทำงานซึ่งปกติคุณมักไม่วางกระเป๋าตรงนั้นแต่อาจจะเผลอทำก็ได้ เช่น ห้องครัว ห้องรับแขก เป็นต้น  ค้นทั่วห้องอย่างมีระบบโดยการใช้วิธีค้นแบบกริด (แบ่งพื้นที่ห้องเป็นส่วนเล็กๆ แล้วค้นไปทีละส่วน) หรือค้นแบบวงก้นหอย (ค้นจากรอบห้องแล้วขยับเข้าไปที่ศูนย์กลางเรื่อยๆ)  สำหรับวิธีการค้นหาแปลกๆ กว่านี้ให้ดูที่บทความวิธีหาของหายในวิกิฮาว ไม่ อย่าเพิ่งโทรก่อนที่จะได้พยายามค้นหากระเป๋าอย่างสุดความสามารถแล้ว เพราะมันคงชวนให้โมโหน่าดูถ้าต้องพบกระบวนการยกเลิกบัตรต่างๆ นานา แล้วมาเจอทีหลังว่ากระเป๋ามันอยู่ในกระเป๋ากางเกงยีนส์  แต่ก็อย่างที่บอก เน้นปลอดภัยไว้ดีกว่าการต้องมาเสียใจถ้าคุณไม่สามารถตามหากระเป๋าได้ทันท่วงที  ความรับผิดชอบที่คุณต้องมีสำหรับบัตรเดบิตที่ถูกขโมยไปจะเริ่มขึ้นหลังจากผ่านไป 48 ชั่วโมง และบัตรอื่นๆ อาจมีเส้นตายในการรับแจ้งเหตุระงับเช่นกัน  และถึงแม้คุณจะไม่ต้องรับผิดชอบในการใช้ผ่านบัตรเครดิต แต่หยุดการถูกนำบัตรหลอกไปรูดตั้งแต่ต้นนั้นง่ายกว่าต้องมาจัดการแก้ไขทีหลังตั้งเยอะ เริ่มต้นทำการแจ้งเตือนตามที่บอกไว้ในส่วนที่เกี่ยวข้องภายในบทความนี้ คุณมีเวลา 48 ชั่วโมงในการรายงานบัตรหายก่อนที่จะต้องรับผิดชอบการใช้จ่ายใดๆ ดังนั้น จงใช้เวลาอย่างชาญฉลาด ถ้าคุณ “รู้” ว่าบัตรถูกขโมยไป ให้ทำตามขั้นตอนต่อไปในทันที  ค้นดูตามเสื้อผ้า กระเป๋าถือ และกระเป๋าย่อยต่างๆ โทรศัพท์ไปถามสถานที่ล่าสุดที่แวะไป เช่น ร้านอาหารหรือบาร์ ค้นบ้านอย่างเป็นระบบ วนเป็นวงกลมจากผนังห้องเข้ามากลางห้อง ตรวจบัญชีธนาคารกับบัตรเครดิตทางอินเทอร์เน็ตว่ามีการไปรูดซื้อสินค้าอะไรนับแต่บัตรหายหรือไม่ ถ้ามี แสดงว่าบัตรถูกขโมยไปแน่นอน โทรศัพท์หาธนาคารและให้ทางนั้นทราบว่าบัตรหายไปแล้ว รายงานการใช้ธุรกรรมทุจริตทันที บันทึกวันเวลาของการทำรายการทุกรายการเผื่อในกรณีมีข้อโต้แย้ง โทรหาธนาคารหรือสถาบันผู้ออกบัตรเพื่อขอบัตรใหม่ ถ้าคุณมีบัตรเสริม ให้ตัดมันทิ้งไป คุณอาจต้องจัดเตรียมข้อมูลทางบัญชีธนาคารเพื่อยืนยันว่าบัตรหายจริง   ธ. กรุงเทพ: 1333, 02-645-5555  ธ. กสิกรไทย: 02-888-8888  ธ. ไทยพาณิชย์: 02-777-7777  อเมริกัน เอ็กซ์เพรส: 02-273-5544 มันจะช่วยป้องกันการเปลี่ยนแปลงคะแนนเครดิตของคุณ หมายเลขมีดังนี้ (เฉพาะในสหรัฐอเมริกา):   Equifax: 1-800-685-1111  TransUnion: 1-800-888-4213  Experian: 1-888-397-3742 โทรหาหรือเช็คออนไลน์กับทางกรมการขนส่งทางบกว่าถ้าใบขับขี่หายต้องทำอย่างไร ต้องใช้เอกสารใดประกอบบ้าง และมีค่าใช้จ่ายเท่าไหร่ คุณควรทำไม่ว่าจะเป็นประกันชีวิตหรือประกันภัยรถยนต์เพื่อหลีกเลี่ยงการสวมรอยที่สามารถเป็นไปได้ พวกเขาจะแจ้งให้คุณทราบถ้าเกิดมีของหลุดออกมา การมีใบแจ้งความยังทำให้ติดต่อกับธนาคารหรือบัตรเครดิตได้ง่ายขึ้นหากเกิดมีอะไรผิดพลาดหรือมีใครมาสวมรอยเป็นคุณ คุณควรแจ้งความไม่ว่าจะอย่างไรก็ตาม อย่างน้อยก็มีหลักฐานแสดงโต้แย้งกับทางธนาคารได้ มันจะบรรเทาความรุนแรงของการทำกระเป๋าหายให้ง่ายขึ้นเยอะเลยเพียงคุณมีสำเนาของเอกสารทุกชิ้นกับบัตรทุกใบ เพราะกฎหมายที่ใช้ควบคุมบัตรเดบิตกับบัตรเครดิตนั้นแตกต่างกัน คุณควรโทรแจ้งเรื่องนี้ก่อนภายใน 48 ชั่วโมงตั้งแต่ทำกระเป๋าหายเพื่อป้องกันการนำไปทำธุรกรรมทุจริต  ในสหรัฐนั้น หากคุณได้แจ้งเตือนไปยังธนาคารผู้ออกบัตรภายใน 48 ชั่วโมงแล้ว ความรับผิดชอบสูงสุดของคุณจะอยู่ที่ประมาณ 2,000 บาท และ 12,500 บาทภายใน 60 วัน หลังจากนั้นความรับผิดชอบจะไม่จำกัดจำนวนหากมีใครใช้บัตรของคุณ  เนื่องจากบัตรเดบิตจะผูกกับบัญชีธนาคารของคุณ และบัญชีนั้นอาจเชื่อมต่อกับบัญชีอื่นๆ ด้วย นอกจากร้องขอบัตรเดบิตใบใหม่พร้อมหมายเลขใหม่แล้ว ให้ร้องขอการย้ายไปเปิดบัญชีใหม่ด้วย พึงจดจำพวกค่าใช้จ่ายตัดบัญชีอัตโนมัติที่คุณใช้ผ่านบัตรเดบิตหรือบัญชีที่ผูกกับบัตรนั้น (ค่าโทรศัพท์ ค่าไฟฟ้า หรือค่าประกันชีวิต เป็นต้น) คุณอาจจำเป็นต้องปรับข้อมูลการชำระเงินให้ตรงกับปัจจุบันขึ้นเมื่อเปลี่ยนหมายเลขบัญชี ใช่ มันดูเป็นภาระ แต่ก็ยังดีกว่าปล่อยให้บัญชีมันเหือดแห้งแล้วต้องกระโดดมาแก้ปัญหาทีหลัง คุณไม่จำเป็นต้องแจ้งยกเลิกบัตร ซึ่งกลายเป็นต้องไปผ่านขั้นตอนสมัครใหม่แต่ต้น แค่แจ้งว่าหาย/ถูกขโมยไป ก็จะได้บัตรใหม่พร้อมหมายเลขใหม่ในบัญชีเดิมได้แล้ว  คุณไม่ต้องรับผิดชอบค่าใช้จ่ายที่เกิดจากการขโมยบัตรเครดิตไปทำธุรกรรมทุจริตถ้าคุณติดต่อกับบริษัทผู้ออกบัตรก่อนที่บัตรจะถูกนำไปใช้ มิเช่นนั้นก็จะต้องหาทางพิสูจน์ให้ได้ว่าบัตรถูกขโมยไปใช้จริงซึ่งจะมีขั้นตอนยุ่งยากกว่ามาก  บันทึกหมายเลขฝ่ายบริหารงานลูกค้าของบริษัทผู้ออกบัตรเครดิต (หรือธนาคารผู้ออกบัตร) ไว้ในโทรศัพท์เพื่อจะสามารถติดต่อด่วนได้ อย่าลืมพวกบัตรเครดิตที่ออกโดยร้านค้าด้วย ใช่ละ ถึงการตามหากระเป๋าสตางค์ให้คุณจะไม่ใช่หน้าที่สำคัญแรกๆ ที่ตำรวจจะทำ แต่การเข้าแจ้งความก็เป็นการช่วยปกป้องตนเองไว้ก่อน  การแจ้งความจะทำให้มีบันทึกเอกสารอย่างเป็นทางการถึงการสูญหายและการพยายามค้นหาของคุณ มันจะมีค่ามากในเวลาต้องไปพิสูจน์กับทางประกันหรือทางธนาคาร เป็นทางออกของปัญหาธุรกรรมทุจริตต่างๆ ปัญหาการสวมรอยบัตรประจำตัว หรือปัญหาอื่นๆ ที่อาจเกิดขึ้น ให้ข้อมูลที่ตรงตามจริงและละเอียดที่สุดเท่าที่จะทำได้ โดยตีกรอบด้านเวลากับสถานที่ เก็บใบแจ้งความไว้กับตัว เนื่องจากข้อมูลส่วนนี้จะถูกแชร์กันระหว่างธนาคาร ทางที่ดีจึงควรป้องกันไว้ก่อนก็ไม่เสียหลาย (ถ้าในสหรัฐ ให้ติดต่อบริษัทเครดิตบูโรใหญ่ทั้งสามแห่ง อันได้แก่ Transunion, Equifax, และ Experian)  ธุรกรรมทุจริตใดๆ จะถูกแจ้งในบัญชีของคุณ หมายความว่าความพยายามใดที่จะใช้เครดิตจะต้องถูกให้มีการระบุตัวตน  อะไรก็ตามที่ทำได้เพื่อหลีกเลี่ยงความวุ่นวายของการตามล้างตามเช็ดความเสียหายต่อคะแนนเครดิตของคุณจากธุรกรรมทุจริตนั้นคุ้มค่ากับเวลาและแรงที่เสียไปแน่นอน มีทางเลือกที่ต้องเสียค่าใช้จ่ายสำหรับบริการติดตามเฝ้าดูธุรกรรมทุจริต บางครั้งจะถูกนำเสนอทางบัตรเครดิต ซึ่งจะเตือนคุณทันทีหากมีความเป็นไปได้ที่จะเกิดธุรกรรมทุจริต อย่าหวังว่าตำรวจจะเชื่อเรื่องที่ว่าคุณทำกระเป๋าสตางค์หายถ้าคุณถูกเรียกตรวจ  ในสหรัฐซึ่งใช้ใบขับขี่แทนบัตรประชาชนนั้น แต่ละรัฐยังมีนโยบายและกระบวนการทำบัตรใหม่แทนบัตรที่ถูกขโมยแตกต่างกันไป แต่ส่วนใหญ่ต้องไปทำด้วยตนเองพร้อมจ่ายค่าทำใหม่ ส่วนบัตรประจำตัวอื่นๆ เช่น บัตรนักศึกษา บัตรพนักงาน ก็จำเป็นต้องทำใหม่เช่นกัน พยายามจดจำให้ได้มากที่สุด แล้วดูว่าคุณจำเป็นต้องแจ้งหรือทำอะไรใหม่บ้าง   อย่าลืมพวกบัตรส่วนลดของร้านค้าหรือกระทั่งบัตรห้องสมุด พวกมันอาจดูด้อยค่าเมื่อเทียบกับบัตรเดบิตและบัตรเครดิต แต่มันอาจเป็นช่องทางสืบเสาะหาข้อมูลส่วนตัวของคุณได้ ซึ่งคุณคงไม่อยากให้ไปตกอยู่ในมือของใคร พูดง่ายๆ ก็คือ คุณต้องการทำทุกอย่างขึ้นมาใหม่ทั้งหมดเพื่อทำให้ข้อมูลที่อยู่ในกระเป๋าที่สูญหายนั้นไร้ประโยชน์เท่าที่จะทำได้ ทั้งทางด้านการเงินและการปกป้องอัตลักษณ์ของคุณ
ทำตัวสบายๆ รวบรวมสติแล้วคิด. มองหาตรงจุดที่มันอยู่ตามปกติอีกสักหน. ตามรอยสิ่งที่ทำมา. โทรหาสถานที่ซึ่งคุณเพิ่งแวะไป. มองหาอย่างละเอียดในที่ซึ่งปกติไม่น่ามีมัน. สันนิษฐานว่ากระเป๋าถูกขโมยหากหาไม่เจอภายในหนึ่งวัน. ค้นหาตลอด 24 ชั่วโมงก่อนโทรไปยกเลิกบัตรเครดิตหรือร้องขอบัตรใหม่. เข้าเว็บแล้วเช็คดูว่ามีการทำธุรกรรมทุจริตหรือเปล่า. แจ้งธนาคารว่าบัตรหาย. ยกเลิกบัตรเครดิตและบัตรเดบิต. โทรแจ้งบริษัทเครดิตบูโรและขอให้มีการแจ้งเตือนการใช้บัตรบนไลน์เครดิตของคุณ. ทำใบขับขี่ใหม่. โทรหาบริษัทประกันชีวิตและขอหมายเลขบัญชีใหม่. เข้าแจ้งความรายงานข้าวของมีค่าที่สูญหายกับทางตำรวจ. ถ่ายเอกสารบัตรทั้งหมดเพื่อใช้อ้างอิงในอนาคต. โทรแจ้งธนาคารว่าบัตรเดบิตหาย. แจ้งว่าบัตรเครดิตหาย. เข้าแจ้งความเรื่องกระเป๋าหาย. โทรแจ้งกับทางบริษัทข้อมูลเครดิตแห่งชาติจำกัดเพื่อปกป้องเครดิตของคุณ. เปลี่ยนบัตรประชาชนกับใบขับขี่. ทำรายละเอียดของทุกสิ่งที่มีอยู่ในกระเป๋า.
https://www.wikihow.com/Deal-With-Losing-Your-Wallet https://www.wikihow.com/Deal-With-Losing-Your-Wallet https://www.wikihow.com/Deal-With-Losing-Your-Wallet
Searching for Your Wallet Handling a Lost Wallet Protecting Your Identity and Finances